KONTRAKT

uzavretý medzi

Ministerstvom školstva Slovenskej republiky
a
Domovom Speváckeho zboru slovenských učiteľov

na zabezpečenie úloh v roku 2010

Tento kontrakt nie je zmluvou v zmysle právneho úkonu, ale plánovacím a organizačným aktom vymedzujúcim najmä finančné vzťahy medzi Ministerstvom školstva Slovenskej republiky (ďalej len „MŠ SR“) a Domovom Speváckeho zboru slovenských učiteľov (ďalej len „DSZSU“).

I.

účastníci  kontraktu

Zadávateľ:		Ministerstvo školstva Slovenskej republiky
			ako ústredný orgán štátnej správy

Sídlo:			Stromová 1, 813 30 Bratislava 1

Realizátor:		Domov Speváckeho zboru slovenských učiteľov
			ako priamo riadená organizácia MŠ SR

Sídlo:			Partizánska 11, 914 51 Trenčianske Teplice

II.

trvanie  kontraktu

Kontrakt sa uzatvára na obdobie od 1. januára 2010 do 31. decembra 2010 vrátane.

III.

práva a povinnosti účastníkov, ktorí kontrakt uzatvárajú

1.	Objem prostriedkov určených realizátorovi kontraktu navrhuje MŠ SR vo výške           216 358 €. Určenú sumu je DSZSU povinný efektívne využívať v zmysle nižšie uvedenej špecifikácie. 

2.	Zadávateľ si vyhradzuje právo znížiť sumu dohodnutú kontraktom až o 10%. Toto opatrenie predstavuje rezervu zadávateľa, ktorú môže použiť na pokrytie zníženia sumy rozpočtovanej vládou pre realizátora v dôsledku regulačných opatrení. O tomto opatrení bude ihneď informovať realizátora, ktorý má právo na príslušnú úpravu plnenia kontraktu.

3.	Pri poskytovaní finančných prostriedkov určených realizátorovi kontraktu bude MŠ SR postupovať v súlade s § 8 zákona č. 291/2002 Z.z. o Štátnej pokladnici a o zmene a doplnení niektorých zákonov v znení neskorších predpisov.

IV.

predmet činnosti

1.	Predmet činnosti realizátora na dobu trvania kontraktu je ustálený a vychádza z jeho dlhodobého postavenia, poslania a  štruktúry. Možno zodpovedne predpokladať, že bude stabilizovaný výhľadovo do roku 2013.
2.	DSZSU má:
-	jedinečné postavenie v SR už od svojho vzniku 16. júla 1933 (vybudovaný  zo zbierky Speváckeho zboru slovenských učiteľov a slovenského učiteľstva),
-	poslanie definované v Štatúte, ktorý bol inovovaný v roku 1998,
-	štruktúru, ktorú tvorí: 
a)	Hospodársko-správny útvar			(ďalej len „DOMOV“),
b)	Spevácky zbor slovenských učiteľov		(ďalej len „SZSU“),
c)	Spevácky zbor slovenských učiteliek		(ďalej len „OZVENA“),
d)	Komorný orchester slovenských učiteľov	(ďalej len „KOSU“).

3.	Účastníci kontraktu sa dohodli na realizácii úloh, resp. poskytovaní služieb v čase trvania kontraktu takto:

Por.číslo	
Úloha činnosť, resp.služba	Finančné náklady v €	

1.

2.

3.

4.

5.

6.

7.

	
Zabezpečiť mesačné nácviky SZSU, OZVENA, KOSU (140 členov) vrátane koncertných vystúpení v prospech rezortu školstva a jeho reprezentácie doma i v zahraničí (očakáva sa 60 vystúpení).
Cestovné náklady členov umeleckých zložiek.

Platy kmeňových zamestnancov DSZSU (24os.), ktorí zabezpečujú prevádzku (132.726 €)  a honoráre organizačným a umeleckým pracovníkom SZSU-15 os., OZVENY-11 os. a KOSU-9 os.       (8.630 €).

Zabezpečiť materiálne zabezpečenie umeleckých telies, koncertného príslušenstva, jeho údržbu, skladovanie, evidenciu a expedíciu.

Zabezpečiť nahrávanie umeleckej produkcie na zvukové a vizuálne nosiče, tvorbu propagačných a informačných materiálov a ich využitie v prospech hudobnej výchovy v školách a propagácie rezortu školstva.

Zabezpečiť prácu s talentovanými žiakmi, študentami, učiteľmi a ich prípravu na umeleckú činnosť v školských zborových telesách a orchestroch.

Zabezpečiť metodickú a odbornú pomoc žiackym a študentským umeleckým telesám, nácviky a štúdium repertoáru v priestoroch Domova SZSU.

Zabezpečenie seminárov, porád, kurzov, školení, spoločenských, rekreačných a liečebných pobytov pracovníkov rezortu školstva počas celého roka, najmä však v čase jarných a letných prázdnin.

Prevádzkové náklady (energie, tovary a služby) budú zabezpečované z vlastných výnosov (schválený rozpočet výnosov na rok 2010 je 167 292 €).

Sumár:

41 800

147 440

8 718

5 000

3 700

4 950

4 750

216 358

V.

spôsob a termín vyhodnotenia kontraktu

Celkové plnenie kontraktu sa vyhodnotí počas kontrolného dňa, zvolaného najneskôr 15. apríla 2011 za účasti zástupcov zadávateľa a realizátora. O vyhodnotení sa uskutoční písomný záznam ako „Záverečné vyhodnotenie kontraktu“.

VI.

práva a povinnosti zúčastnených strán

1.	Priebežné hodnotenia plnenia úloh kontraktu sa uskutočnia formou kontrolného dňa raz za 4 mesiace, najneskôr do 20. dňa nasledujúceho mesiaca hodnoteného obdobia za účasti zodpovedných zástupcov zadávateľa a realizátora.

2.	Dokumentáciu o kontrolných dňoch tvoria protokoly o výsledkoch za príslušné kontrolované obdobie, resp. zápisnice z kontrolných dní. V rámci programu kontrolného dňa sú rokovania o plnení jednotlivých úloh kontraktu.

3.	Dokumentácia o vyhodnotení kontraktu bude pozostávať z dielčích hodnotení (3 štvormesačné cykly).

VII.

zverejnenie kontraktu a termínu vypracovania výročnej správy

Tento kontrakt zverejnia zúčastnené strany na internetových stránkach zadávateľa do 31. januára 2010. Výročnú správu za uplynulý rok predkladá realizátor zadávateľovi v termíne do 30.04.2010, ktorú zadávateľ zverejní na internetovej stránke.

VIII.

určenie termínu pre verejný odpočet

Verejný odpočet plnenia úloh za uplynulý rok sa uskutoční po zverejnení Výročnej správy na internetovej stránke zadávateľa a predložení zákonom stanovenej záverečnej správy o hospodárení DSZSU.

V Bratislave  							V Trenčianskych Tepliciach
dňa: 								dňa 

.................................................					............................................
   Prof.Ing.Ján Mikolaj, CSc.						      Mgr. Anton Moják
        minister školstva							        riaditeľ DSZSU